राज्य जीएसटी एंटीइवेजन झुंझुनूं टीम की पान मसाला पर बड़ी कार्रवाई – Rajasthan Update
By Rajan Choudhary	 On May 13, 2020 2,812
झुंझुनूं। जहां कोरोना महामारी की वजह से सरकार ने राज्य में पान मसाला एवं जर्दा को प्रतिबंधित कर रखा है वही राज्य जीएसटी एंटीइवेजन झुंझुनूं टीम ने चूरू में आज एक बड़ी कार्यवाही करते हुए पान मसाला व जर्दा की खेप पकड़ी है। संयुक्त आयुक्त रामेन्द्र शर्मा ने बताया कि चूरू के वार्ड नं. 59 में स्थित एक ट्रांसपोर्ट कंपनी के गोदाम में कर चोरी का पान मसाला होने की सूचना मिली थी। सूचना पर टीम झुंझुनूं से चूरू पहुंची। माल बाबत कोई विधिक दस्तावेज प्रस्तुत नहीं किये जाने तथा मामला प्रथम दृष्टया कर चोरी का प्रतीत होने पर जीएसटी प्रावधानों के तहत माल की जब्ती कार्यवाही की गई।
माल को वाहनों में लोड करके कर भवन झुंझुनूं लाया गया है। जांच के बाद एवं सत्यापन नियमानुुसार जुर्माना वसूलने की कार्यवाही की जावेगी। माल की अनुमानित कीमत 25 लाख रूपये के करीब है। शर्मा ने बताया कि जब्त माल में 32 बोरे जर्दे के वही 88 बोरे पान मसाले के मिले है। सम्पूर्ण कार्यवाही के दौरान चूरू पुलिस का सहयोग रहा। कार्यवाही में राज्य कर अधिकारी सुनील जानूं व राकेश धनखड़ शामिल रहे।
#राज्य जीएसटी एंटीइवेजन झुंझुनूंJHUNJHUNUrajasthanupdate
बाहर से आने वाला हर व्यक्ति क्वारेंटाइन पीरियड का करें पालन, ताकि प्रदेशवासी महफूज रह सके :रघु शर्मा
कोरोना से जंग में मैन पावर की कमी नहीं आने दी जाएगी:रघु शर्मा